- 4. Zvanu centrāles tehniskās prasības
- 4.1. IP telefoncentrāle jānodrošina kā atsevišķa fiziska iekārta.
- 4.2. Serveru iekārtas komplektētas ar visu nepieciešamo aprīkojumu montāžai 19' aparatūras skapī.
- 4.3. Serveru programmatūrai jānodrošina konfigurācijas un datu rezerves kopiju izgatavošana un glabāšana nepārtrauktā režīmā. Datu rezerves kopijas glabāšana jānodrošina ne mazāk kā 18 mēnešus (piemēram, rezerves kopija tiek veidota reizi dienā un šī kopija tiek glabāta ne mazāk kā 18 mēnešus) ar iespēju rezerves kopijas glabāt uz digitālajām ārējām datu glabāšanas iekārtām;
- 4.4. Piegādātājām serveru iekārtām ir jābūt jaunām, nelietotām, nebojātā ražotāja iepakojumā ar iekārtu ražotāja garantiju, kas ir spēkā vismaz pakalpojuma līguma darbības laikā.
- 4.5. IP telefoncentrāles minimālās funkcionālās prasības:
- 4.5.1. Jānodrošina vismaz 20 vienlaicīgu darba vietu (IP iekārtu) pieslēgšanu ar iespēju palielināt darba vietu skaitu līdz 30;
- 4.5.2. Jānodrošina vismaz 50 vienlaicīgu zvanu apkalpošanu ar maksimālu funkcionalitāti ar iespēju palielināt līdz 100 vienlaicīgu zvanu apkalpošanu ar maksimālu funkcionalitāti;
- 4.5.3. Centrāle ir savietojama ar Pasūtītāja rīcībā esošajiem tālruņa aparātiem Grandstream GXP2130, Grandstream GXP1610, Grandstream GXP 1400.
- 4.5.4. Jānodrošina īsā numerācija starp Pasūtītāja iekšējo IP telefonijas lietotāju darba vietām, ar iespēju Pasūtītājam definēt īso numerāciju;
- 4.5.5. Jānodrošina visu ienākošo un izejošo zvanu (vai pēc Pasūtītāja ieskatiem, definēto zvanu) sarunu ierakstu glabāšanu un arhivēšanu. Sarunu glabāšanas un arhivēšanas apjoms vismaz 500 GB, glabāšanas formāts - mp3 audio formāts. Jānodrošina iespēja zvanu sarunu ierakstus glabāt un arhivēt uz digitālajām ārējām datu glabāšanas iekārtām;
- 4.5.6. Jānodrošina visu IP telefonu centrāles datu un sarunu detalizēta statistika/atskaite (zvanu datu ieraksts - CDR), pilna abonenta statistika.
- 4.5.7. Jānodrošina auto atbildētāja atbalsts (balss pasts), balss pasta ziņojuma nosūtīšana uz Pasūtītāja definētu e - pastu mp3 formātā, kā pielikumu e -pastam. E- pastam jāsatur informācija par zvanītāja numuru, zvanīšanas datumu un laiku (piem. xxxxxxx/01012016/13.15);
- 4.5.8. Jānodrošina (WEB bāzēts) administrēšanas rīks, interfeiss latviešu vai angļu valodā.
- 4.5.9. Jānodrošina iespēju veidot kontaktu grāmatu ar iespēju no jebkura IP telefona aparāta izvēlēties abonentu no Pasūtītāja organizācijas kontaktu grāmatas un veikt zvanu. Minimālais Pasūtītāja definējamo kontaktu grāmatas ierakstu skaits 500, viens ieraksts sastāv no Pasūtītāja definēta tālruņa numuru un Pasūtītāja definēta vārda, kura minimālais garums nedrīkst būt īsāks par 20 secīgām zīmēm;
- 4.5.10. Jānodrošina iespēja definēt dažāda garuma iekšējos numurus līdz 20 zīmēm;
- 4.5.11. Jānodrošina telekonferences funkcija - vismaz 3 vienlaicīgas konferences;
- 4.5.12. Jānodrošina iespēja definēt zvanītāju grupas ar dažādām zvanīšanas tiesībām, piemēram, grupām aizliegt veikt zvanus uz starptautiskajiem numuriem vai Pasūtītāja definētajiem numuriem, veikt paaugstinātas maksas zvanus. Nodrošināt iespēju atbildēt uz zvanu grupas ietvaros;
- 4.5.13. Jānodrošina diennakts laika kontrole, telefona sistēmas darbība dažādos režīmos, darba laikā un ārpus darba laika, piemēram, ārpus darba laika ierunāt balss pasta ziņojumu zvana saņēmējam;
- 4.5.14. Jānodrošina interaktīvā balss atbilde, IP telefona centrālei jānodrošina iespēju klientam veikt pašapkalpošanos atkarībā no izvēlētās zvanu tēmas vai valodas izvēlnes. Neierobežots Interaktīvās balss atbildes izvēlnes līmeņu dziļums;

5